9. การจัดการ

ผังโครงสร้างการจัดการบริษัท

9.1) โครงสร้างการจัดการ

  ตามผังโครงสร้างการจัดการของบริษัท จะเห็นได้ว่า
  บริษัทมีการแยกการบริหารบริษัทออกเป็นคณะกรรมการทั้งหมด 3 ชุด คือ

คณะกรรมการบริษัท

คณะกรรมการบริหาร

คณะกรรมการตรวจสอบ

1. คณะกรรมการบริษัท

  คณะกรรมการบริษัทมีขอบเขต อำนาจ หน้าที่ และความรับผิดชอบดังนี้

1)  แต่งตั้งและถอดถอนพนักงานของบริษัท โดยสามารถมอบหมายให้กรรมการคนใดคนหนึ่ง
    หรือหลายคนกระทำการแทนได้

2) กำหนดจ่ายเงินบำเหน็จรางวัลแก่พนักงาน หรือลูกจ้างของบริษัท
หรือบุคคลใดที่ทำกิจการให้กับบริษัทโดยจะเป็นผู้ทำการประจำหรือไม่ประจำก็ได้

3) กำหนดเงินปันผลระหว่างกาลให้แก่ผู้ถือหุ้น

4) ปฏิบัติการให้เป็นไปตามกฎหมาย วัตถุประสงค์ ข้อบังคับและมติของที่ประชุมผู้ถือหุ้น

  ในการปฏิบัติงานตามอำนาจหน้าที่
  คณะกรรมการอาจมอบหมายให้กรรมการคนใดคนหนึ่งหรือหลายคน
  หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

รายนามคณะกรรมการบริษัท ณ วันที่ 31 ธันวาคม พ.ศ. 2544

1. นายบุญทรง ศรีเฟื่องฟุ้ง ประธานคณะกรรมการ

2. นายชัยคีรี ศรีเฟื่องฟุ้ง กรรมการ

3. นายธีระพร ศรีเฟื่องฟุ้ง กรรมการ

4. นายเดวิด ไลแมน กรรมการ/กรรมการตรวจสอบ

5. นายชู ชี คอง กรรมการบริหาร / กรรมการผู้จัดการ

6. นายไพศาล สินธุวลี กรรมการบริหาร / ผู้อำนวยการฝ่ายขายและการตลาด 7. นายเบียน คู
ฮัน กรรมการบริหาร / ผู้อำนวยการฝ่ายการเงิน

8. นายไมรอน เม็ดวิด กรรมการบริหาร / ผู้อำนวยการฝ่ายผลิต

9. นายชำนาญ พิมลรัตน์ กรรมการบริหาร / ผู้อำนวยการฝ่ายทรัพยากรมนุษย์

10. นายเย็บ ซู ชวน กรรมการบุคคลภายนอก

11. หม่อมราชวงศ์สฤษดิคุณ กิติยากร กรรมการบุคคลภายนอก / กรรมการตรวจสอบ

  2. คณะกรรมการตรวจสอบ ณ วันที่ 31 ธันวาคม พ.ศ. 2544

  ในการกำกับดูแลกิจการที่ดี บริษัทได้จัดให้มีคณะกรรมการตรวจสอบ
  เพื่อกำกับดูแลการดำเนินงานของบริษัทให้ได้มาตราฐานและเป็นไปในแนวทางที่ถูกต้อง
  โดยการคัดสรรบุคคลเข้าดำรงตำแหน่งคณะกรรมการดังกล่าว
  ต้องมีคุณสมบัติและขอบเขตการดำเนินงานตามประกาศตลาดหลักทรัพย์แห่งประเทศไทยว่าด้วยคุณสมบัติและขอบเขตการดำเนินงานของคณะกรรมการตรวจสอบ
  โดยที่ประชุมคณะกรรมการบริษัทได้แต่งตั้งให้บุคคลดังต่อไปนี้ดำรงตำแหน่งเป็นประธานกรรมการตรวจสอบและกรรมการตรวจสอบ

1. นายเดวิด ไลแมน ประธานกรรมการตรวจสอบ

2. นายอรรถพร ข่ายม่าน กรรมการตรวจสอบ

3. หม่อมราชวงศ์สฤษดิคุณ กิติยากร กรรมการตรวจสอบ

นายเบียน คู ฮัน เลขานุการคณะกรรมการตรวจสอบ

  คณะกรรมการตรวจสอบมีขอบเขต อำนาจ หน้าที่ และความรับผิดชอบดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฏหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

วาระการดำรงตำแหน่ง

1.  กรรมการตรวจสอบมีวาระการดำรงตำแหน่งคราวละ 3 ปี

2.  กรณีกรรมการตรวจสอบขอลาออกก่อนครบวาระการดำรงตำแหน่ง ให้แจ้งต่อบริษัทล่วงหน้า 1
    เดือน พร้อมเหตุผล

3.  กรรมการที่ได้รับการแต่งตั้งให้ดำรงตำแหน่งแทน
    ให้อยู่ในตำแหน่งเท่าวาระที่เหลือของกรรมการที่ลาออกหรือพ้นจากตำแหน่ง

3. คณะกรรมการบริหาร ณ วันที่ 31 ธันวาคม พ.ศ. 2544

  เพื่อให้การดำเนินงานของบริษัทเป็นไปตามนโยบายที่ได้กำหนดไว้
  บริษัทจึงได้ตั้งคณะกรรมการบริหารซึ่งประกอบด้วยกรรมการผู้จัดการและผู้อำนวยการฝ่ายต่าง ๆ
  เข้าร่วมเป็นคณะกรรมการบริหารบริษัท ซึ่งมีจำนวน 6 ท่าน ดังมีรายชื่อต่อไปนี้

1. นายชู ชี คอง กรรมการบริหาร / กรรมการผู้จัดการ

2. นายไพศาล สินธุวลี กรรมการบริหาร / ผู้อำนวยการฝ่ายขายและการตลาด

3. นายเบียน คู ฮัน กรรมการบริหาร / ผู้อำนวยการฝ่ายการเงิน

4. นายไมรอน เม็ดวิด กรรมการบริหาร / ผู้อำนวยการฝ่ายผลิต

5. นายชำนาญ พิมลรัตน์ กรรมการบริหาร / ผู้อำนวยการฝ่ายทรัพยากรบุคคล

6. นายธำรงค์ศักดิ์ ปาลวัฒน์วิไชย กรรมการบริหาร / ผู้อำนวยการฝ่ายบริหารพัสดุ

คณะกรรมการบริหารบริษัท ณ วันที่ 31 ธันวาคม พ.ศ. 2544

1) นายชู ชี คอง

ตำแหน่ง : กรรมการผู้จัดการ / กรรมการ

สัญชาติ : มาเลเซีย อายุ 55 ปี

การศึกษา : Carnegie Mellon University, Marketing Diploma

ประสบการณ์การทำงานในระยะ 5 ปี ย้อนหลัง :

ระหว่างปี พ.ศ. ชื่อหน่วยงาน/ตำแหน่ง

2540 - ปัจจุบัน บริษัท กู๊ดเยียร์ (ประเทศไทย) จำกัด (มหาชน) : กรรมการผู้จัดการ

2538 - 2540 บริษัท กู๊ดเยียร์ (ประเทศอินเดีย) จำกัด : กรรมการผู้จัดการ

2535 - 2537 บริษัท กู๊ดเยียร์ (ประเทศไทย) จำกัด (มหาชน) : กรรมการผู้จัดการ

2)  นายไพศาล สินธุวลี

  ตำแหน่ง : ผู้อำนวยการฝ่ายขายและการตลาด

สัญชาติ : ไทย อายุ 53 ปี

จบการศึกษาจาก : Chulalongkorn University, Political Sciences

ประสบการณ์การทำงานในระยะ 5 ปี ย้อนหลัง :

ระหว่างปี พ.ศ. ชื่อหน่วยงาน/ตำแหน่ง

2542 - ปัจจุบัน บริษัท กู๊ดเยียร์ (ประเทศไทย) จำกัด (มหาชน) : ผู้อำนวยการฝ่ายขาย

และการตลาด

2539 – 2542 บริษัท กู๊ดเยียร์ ฟิลิปปินส์ จำกัด : ผู้อำนวยการฝ่ายขาย

และการตลาด

3) นายเบียน คู ฮัน

ตำแหน่ง : ผู้อำนวยการฝ่ายการเงิน

สัญชาติ : เกาหลีใต้ อายุ 45 ปี

จบการศึกษาจาก : Georgia State University, Master of Professional Account

ประสบการณ์การทำงานในระยะ 5 ปี ย้อนหลัง :

ระหว่างปี พ.ศ. ชื่อหน่วยงาน/ตำแหน่ง

2543 - ปัจจุบัน บริษัท กู๊ดเยียร์ (ประเทศไทย) จำกัด (มหาชน) : ผู้อำนวยการฝ่ายการเงิน

2535 - 2543 บริษัท กู๊ดเยียร์ (ประเทศเกาหลี) จำกัด : ผู้อำนวยการฝ่ายการเงิน

4) นายไมรอน เม็ดวิด

  ตำแหน่ง : ผู้อำนวยการฝ่ายผลิต

สัญชาติ : อเมริกัน อายุ 60 ปี

จบการศึกษาจาก : Penn State University, Bachelor of Science in Engineering

ประสบการณ์การทำงานในระยะ 5 ปี ย้อนหลัง :

ระหว่างปี พ.ศ. ชื่อหน่วยงาน/ตำแหน่ง

2543 - ปัจจุบัน บริษัท กู๊ดเยียร์ (ประเทศไทย) จำกัด (มหาชน) : ผู้อำนวยการฝ่ายผลิต

2540 - 2543 บริษัท กู๊ดเยียร์ (ประเทศอินโดนีเซีย) จำกัด : ผู้อำนวยการฝ่ายผลิต

2536 - 2540 บริษัท กู๊ดเยียร์ (ประเทศมาเลเซีย) จำกัด : ผู้อำนวยการฝ่ายผลิต

5) นายชำนาญ พิมลรัตน์

ตำแหน่ง : ผู้อำนวยการฝ่ายทรัพยากรมนุษย์

สัญชาติ : ไทย อายุ 58 ปี

ประสบการณ์การทำงานในระยะ 5 ปี ย้อนหลัง :

ระหว่างปี พ.ศ. ชื่อหน่วยงาน/ตำแหน่ง

2534 - ปัจจุบัน บริษัท กู๊ดเยียร์ (ประเทศไทย) จำกัด (มหาชน) : ผู้อำนวยการฝ่ายทรัพยากร

บุคคล

6)  นายธำรงค์ศักดิ์ ปาลวัฒน์วิไชย

  ตำแหน่ง : ผู้อำนวยการฝ่ายบริหารพัสดุ

สัญชาติ : ไทย อายุ 56 ปี

จบการศึกษาจาก : University of Idaho, USA. / Mechanical Engineering

ประสบการณ์การทำงานในระยะ 5 ปี ย้อนหลัง :

ระหว่างปี พ.ศ. ชื่อหน่วยงาน/ตำแหน่ง

2513 - ปัจจุบัน บริษัท กู๊ดเยียร์ (ประเทศไทย) จำกัด (มหาชน) : ผู้อำนวยการฝ่ายบริหารพัสดุ

9.2) การสรรหากรรมการและผู้บริหาร

  ปัจจุบันบริษัทมีคณะกรรมการของบริษัทจำนวน 11 ท่าน
  โดยกรรมการไม่น้อยกว่ากึ่งหนึ่งของจำนวนกรรมการต้องมีถิ่นที่อยู่ในราชอาณาจักร

  การเลือกตั้งกรรมการต้องกระทำในที่ประชุมผู้ถือหุ้นโดยมีหลักเกณฑ์และวิธีการดังต่อไปนี้

  1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวน
  กรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
  เกินจำนวนกรรมการที่จะพึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

  ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
  ถ้าจำนวนกรรมการที่จะแบ่งออกเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3
  นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

1) ตาย

2)  ลาออก

3) ขาดคุณสมบัติ หรือมีลักษณะต้องห้ามตามมาตรา 68 แห่งพรบ. บริษัทมหาชน จำกัด พ.ศ. 2535

4) ที่ประชุมผู้ถือหุ้นลงมติให้ออก

5) ศาลมีคำสั่งให้ออก

9.3) ค่าตอบแทนกรรมการและผู้บริหาร

  ในที่ประชุมใหญ่สามัญประจำปีผู้ถือหุ้นบริษัทฯได้มีระเบียบวาระการพิจารณาให้บำเหน็จตอบแทนกรรมการบริษัทเป็นตัวเงิน
  โดยพิจารณาให้ตามตำแหน่งกล่าวคือ ประธานคณะกรรมการ, กรรมการ
  และกรรมการบุคคลภายนอก จะต้องได้รับความเห็นชอบจากที่ประชุมใหญ่สามัญประจำปีผู้ถือหุ้น
  จากมติที่ประชุมใหญ่สามัญประจำปี

  ผู้ถือหุ้นครั้งที่ 33/2544 ประชุมเมื่อวันที่ 27 เมษายน พ.ศ. 2544
  ได้อนุมัติให้จ่ายบำเหน็จกรรมการสำหรับปีบัญชีสิ้นสุด 31 ธันวาคม พ.ศ. 2544 ดังต่อไปนี้
  "ประธานกรรมการ 400,000 บาท
  และกรรมการท่านอื่นที่มีถิ่นที่อยู่ในประเทศไทยและไม่ได้รับเงินเดือนจากบริษัท ท่านละ 228,000
  บาท บำเหน็จกรรมการจำนวนเหล่านี้รวมทั้งเบี้ยประชุมกรรมการแต่ละครั้งจำนวน 4,000
  บาทไว้ด้วยแล้ว"

ปี 2544 ค่าตอบแทนกรรมการบริษัท(ไม่รวมกรรมการบริหาร) ประกอบด้วย

ประธานกรรมการ และกรรมการ จำนวน 6 ท่าน

ได้รับค่าตอบแทนในรูป บำเหน็จกรรมการและ เบี้ยประชุม

เป็นจำนวนรวมทั้งสิ้น 1,325,047 บาท

ค่าตอบแทนกรรมการบริหาร ได้รับค่าตอบแทนในรูปเงินเดือน

ตามตำแหน่งผู้บริหารของบริษัท จำนวน 6 ท่าน

เป็นจำนวนรวมทั้งสิ้น 44,079,574 บาท

ค่าตอบแทนอื่น

-   ไม่มี -

9.4) การกำกับดูแลกิจการและการดูแลเรื่องการใช้ข้อมูลภายใน

  คณะกรรมการบริหารมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนเป็นอย่างดี
  เสมอมาและจากการที่บริษัทมีบริษัทแม่อยู่ในประเทศสหรัฐอเมริกา
  ซึ่งมีกฎหมายที่เข้มงวดเกี่ยวกับการดำเนินงานที่ไม่ถูกต้องตามกฎหมาย
  จึงได้วางกฎระเบียบที่เป็นสากล
  ให้ผู้บริหารรวมถึงพนักงานทุกระดับต้องปฏิบัติตามอย่างเข้มงวดเช่นเดียวกันทั่วโลกและได้ออกคู่มือการบริหารชื่อว่า
  “BUSINESS CONDUCT MANUAL”
  เพื่อให้ผู้บริหารตลอดจนพนักงานทุกคนถือปฎิบัติให้สอดคล้องทั้งกฏหมายอเมริกันและกฏหมายท้องถิ่นในแต่ละประเทศและให้เข้าใจพันธสัญญาของบริษัทที่มีต่อจริยธรรมและมาตรฐานทางกฏหมายในการดำเนินธุรกิจและปฎิบัติในสิ่งที่ถูกต้อง
  ซึ่งกฎระเบียบเหล่านี้ครอบคลุมถึงการการปฏิบัติและการป้องกันโดยสรุปดังต่อไปนี้:

1.  การจ่ายเงินที่มิชอบให้เจ้าหน้าที่ของรัฐ

2.  การจ่ายเงินเพื่ออำนวยความสะดวก

3.  กฎหมายเกี่ยวกับการแข่งขัน

4.  บันทึก สมุดบัญชีและบัญชีการควบคุมภายในต่างๆ

5.  การส่งออกและการนำเข้า

6.  การปกป้องความลับในทางการค้า
    ซึ่งรวมถึงการห้ามมิให้นำข้อมูลภายในของบริษทไปใช้เพื่อประโยชน์ส่วนตน

7.  ผลประโยชน์ขัดกันระหว่างบริษัทและผู้ร่วมงาน

8.  การป้องกันสิ่งแวดล้อม

9.  การจ้างงานที่หลากหลายไม่มีการแบ่งแยก

10. การรุกรานทางเพศ

11. คุณภาพและความปลอดภัยของผลิตภัณฑ์

12. การให้ของขวัญ

13. สุขลักษณะและความปลอดภัยในสถานที่ทำงาน

การที่บริษัทแม่ได้กำหนดนโยบายอย่างชัดเจนในเรื่องการลงโทษผู้ที่ฝ่าฝืนนโยบายหรือข้อกำหนดกฏหมาย
การซ่อนหรือทำลายหลักฐานในการฝ่าฝืนหรือปิดบังซ่อนข้อมูลหรือปฏิเสธที่จะร่วมมือในการสอบสวนเกี่ยวกับการฝ่าฝืน
จะถูกลงโทษทางวินัยตามข้อบังคับของบริษัทตลอดจนปลดออกจากงานและริบผลประโยชน์ที่พึงจะได้รับ
และบริษัทแม่ได้ตั้งเครือข่ายสำหรับการรายงานการฝ่าฝืนกฎระเบียบดังกล่าวไปที่บริษัทแม่ได้โดยตรงทั้งจากภายนอกและภายในประเทศสหรัฐอเมริกา

  จะเห็นได้ว่ากฎระเบียบที่ทางบริษัทแม่ได้กำหนดไว้อย่างชัดเจนนั้น
  ครอบคลุมทั้งการกำกับดูแลกิจการและการดูแลเรื่องการใช้ข้อมูลภายใน
  ซึ่งกฎระเบียบนี้ผู้บริหารและพนักงานทุกระดับต้องลงนามรับทราบกฎระเบียบดังกล่าวเป็นประจำทุกปี

9.5) บุคคลากร

  บริษัทมีพนักงานประจำรวมทั้งสิ้น 824 คน แบ่งออกเป็นพนักงานในส่วนต่าง ๆ ดังนี้

1.  ฝ่ายผลิต จำนวน 628 คน

2.  ฝ่ายบริหารการผลิต จำนวน 46 คน

3.  ฝ่ายวิศวกร จำนวน 13 คน

4.  ฝ่ายควบคุมเทคนิค จำนวน 25 คน

5.  ฝ่ายทรัพยากรบุคคล จำนวน 11 คน

6.  ฝ่ายควบคุมวัสดุ จำนวน 23 คน

  7. ฝ่ายขายยางรถยนต์ จำนวน 35 คน

  8. ฝ่ายบัญชีและการเงิน จำนวน 37 คน

  9. ฝ่ายขายยางเครื่องบิน จำนวน 6 คน

  บริษัทและสหภาพแรงงาน ได้ทำข้อตกลงเกี่ยวกับสภาพการจ้างขึ้น เมื่อวันที่ 23 สิงหาคม 2544
  โดยทั้งฝ่ายจัดการและฝ่ายสหภาพแรงงานได้กำหนดให้ข้อตกลงเกี่ยวกับสภาพการจ้างฉบับนี้มีผลบังคับใช้เป็นเวลา
  3 ปี และมีผลบังคับใช้ตั้งแต่วันที่ 11 สิงหาคม 2544 สิ้นสุดในวันที่ 10 สิงหาคม 2547
  ข้อตกลงเกี่ยวกับสภาพการจ้างฉบับดังกล่าวครอบคลุมถึง เรื่องดังต่อไปนี้

1.  การรับรองสถานภาพของสหภาพแรงงาน

2.  การรับรองสถานภาพของบริษัท

3.  การรักษาระดับผลผลิตและการเพิ่มผลผลิต

4.  การปิดงานและการนัดหยุดงาน

5.  การเรียกร้อง

6. ขอบเขตของข้อตกลงเกี่ยวกับสภาพการจ้าง

  บริษัทและสหภาพแรงงานฯมีเจตนาร่วมกันอย่างแน่วแน่ที่จะใช้ข้อตกลงเกี่ยวกับสภาพการจ้างฉบับนี้เป็นกลไกในการเสริมสร้างและรักษาไว้ซึ่งความสงบสุขในอุตสาหกรรม
  ระดับผลผลิตและประสิทธิภาพในการทำงาน ความร่วมมือ ความสมัครสมานสามัคคี
  และความสัมพันธ์อันดี ดังจะเห็นได้ว่าตลอดระยะเวลาที่ผ่านมา
  บริษัทและสหภาพแรงงานฯไม่เคยมีข้อพิพาทด้านแรงงานต่อกันเลย

  ผลตอบแทนที่บริษัทมอบให้แก่พนักงานของบริษัทโดยคำนวณจาก เงินเดือน เงินโบนัส
  เงินสมทบกองทุนสำรองเลี้ยงชีพ ก่อนหักภาษี ณ ที่จ่าย ตลอดปี 2544
  ที่ผ่านมาเป็นจำนวนเงินรวมทั้งสิ้น 400,548,959 บาท

  บริษัทตระหนักถึงคุณค่าของทรัพยากรบุคคลของบริษัทเสมอมา
  จึงได้กำหนดให้แผนกฝึกอบรมของบริษัทดำเนินการฝึกอบรมให้แก่พนักงานทุกระดับ
  ตั้งแต่เข้ารับตำแหน่ง จนได้รับการบรรจุเข้าเป็นพนักงานประจำแล้ว
  และตามแผนงานฝึกอบรมที่ทางบริษัทแม่ได้กำหนดให้
  เพื่อเป็นการพัฒนาความรู้ความสามารถของพนักงานให้ทัดเทียมกับบริษัทในเครือกู๊ดเยียร์ทั่วโลก
  อีกทั้งการจัดส่งพนักงานของบริษัทไปอบรมและดูงานที่บริษัทในเครือกู๊ดเยียร์ในต่างประเทศเสมอมา
  โดยพิจารณาคัดเลือกจากพนักงานที่มีผลงานดีและพร้อมที่จะเข้ารับการฝึกอบรมในหัวข้อการอบรมที่ทางบริษัทได้รับมาจากบริษัทกู๊ดเยียร์ในเครือ